Агенцијата за заштита на правото на слободен пристап до информациите од јавен карактер, согласно член 109 став 4 и 5 од Законот за општата управна постапка (“Службен весник на Република Македонија“ бр. 124/2015), а врз основа на член 27 и член 34 став (1) од Законот за слободен пристап до информации од јавен карактер (“Службен весник на Република Северна Македонија“ бр. 101/2019) и Упатството за спроведување на Законот за слободен пристап до информации од јавен карактер (“Службен весник на Република Северна Македонија“ бр. 60/20), постапувајќи по Жалбата изјавена од В. А., поднесена против ЈП за стопанисување со објекти за спорт во сопственост на Република Северна Македонија, по предметот Барање за пристап до информации од јавен карактер, на 26.09.2023 година, го донесе следното

**Р Е Ш Е Н И Е**

1. Жалбата изјавена од В. А., поднесена против ЈП за стопанисување со објекти за спорт во сопственост на Република Северна Македонија, по предметот Барање за пристап до информации од јавен карактер, заведена во архивата на Агенцијата под бр. 08-334 на 05.09.2023 година, **СЕ ОДБИВА како неоснована**.
2. Решението на Имателот на информации бр.04-509 од 11.09.2023 година **СЕ ПОТВРДУВА.**

**О Б Р А З Л О Ж Е Н И Е**

## В. А., на 13.08.2023 година поднел Барање за пристап до информации од јавен карактер до ЈП за стопанисување со објекти за спорт во сопственост на Република Северна Македонија, со кое побарал по е-маил да му се достави следната информација:

„1. Со колку објекти за спорт во сопственост на Република Северна Македонија стопанисува Јавното претпријатие за стопанисување со објекти за спорт во сопственост на Република Северна Македонија на територијата на Општина Прилеп?

1. Со кои објекти за спорт во сопственост на Република Северна Македонија стопанисува Јанвото претпријатие за стопанисување со објекти за спорт во сопственост на Република Северна Македонија на територијата на Општина Прилеп?“.

Имателот на информации на ова Барање не одговорил во законски предвидениот рок, поради што Барателот на информацијата, во законски предвидениот рок поднел Жалба, заведена во Агенцијата под арх. бр. 08-334 од 05.09.2023 година.

Агенција, преку е-маил заведен под бр.08-334 од 06.09.2023 година, ја препрати Жалбата до Имателот на информации и побара во рок од 7 дена да се произнесе по истата и до Агенцијата да ги достави сите списи во врска со предметот.

Имателот на информации по електронски пат на 11.09.2023 година до Агенцијата достави Одговор на жалба бр.03-510 од 11.09.2023 година, заведен во Агенцијата под бр.08-334. Во Одговорот е наведено: „..Ве известуваме дека ВД Директорот на Јавното претпријатие на ден 11.09.2023 година донесе Решение за позитивен одговор на барање за пристап до информации од јавен карактербр.04-509 од 11.09.2023 година и истото е доставено по електронски пат до барателот В. А. на ден 11.09.2023 година, со што му се дадени бараните информации од јавен карактер.“. Во прилог го достави Решението бр.04-509 од 11.09.2023 година, со кое се уважува Барањето и на Барателот му се доставува одговор на бараните информации и доказот од емаилот дека истото е доставено електронски до Барателот на 11.09.2023 година.

Агенцијата истиот ден добиеното Решение го препрати до Барателот, со барање да ја извести Агенцијата дали е задоволен од одговорот.

Барателот на информации не одговори на дописот на Агенцијата.

Агенцијата за заштита на правото на слободен пристап до информациите од јавен карактер, согласно одредбите од Законот за слободен пристап до информации од јавен карактер, ја разгледа Жалбата изјавена од Барателот на информацијата и донесе решение со кое Жалбата **ЈА ОДБИ, Решението на Имателот на информации бр.04-509 од 11.09.2023 година го потврди,** поради следното:

По разгледувањето на Жалбата и расположливите списи во врска со предметот, Агенцијата утврди дека Имателот на информации постапил по Барањето за пристап до информации со задоцнување, по истекот на законски предвидениот рок, односно имало недостатоци при постапување на првостепениот орган по Барањето, но дека тие се такви што не можеле да имаат влијание за поинакво решавањето на работата.

Во конкретниот случај, Барателот на информации на 11.09.2023 година го примил Решението, кое не е обжалено во законски предвидениот рок.

Согласно погоренаведеното, Агенцијата за заштита на правото на слободен пристап до информациите од јавен карактер одлучи како во диспозитивот на ова Решение.

Ова Решение е конечно во управната постапка и против него нема место за жалба.

**ПРАВНА ПОУКА:** Против ова Решение странката може да поведе управен спор пред Управниот суд во рок од 30 дена.

|  |  |
| --- | --- |
|  | **Директор,**  **Пламенка Бојчева** |